# Банкя

### от Уикипедия, свободната енциклопедия

  Вижте пояснителната страница за други значения на Банкя.

Банкя е град в Област София, Западна България. Намира се до столицата София и е в близост до столичния ж.к. Люлин и град Божурище. Той е известен балнеолечебен център. Банкя е административен център на едноименния район на Столичната община.

Курортът е национален център за рехабилитация на болни от сърдечно-съдови заболявания и за профилактика на застрашените от тях.

Уютните хотели и ресторанти, паметниците на културата, храмовете, тенис-комплексът, националният хиподрум, минералният плаж, близостта до Люлин планина, дестките културни прояви, организирани по време на традиционните празници "Горешляци" на минералната вода предизвикват интереса на многобройните гости на града.

През 1969 село Банкя е обявено за град, а през 1979 е обособен, заедно с прилежащите села, като район на София.

Банкя
42° 42' N, 23° 8' E (карта - карта - сат. снимка)
Данни
Област: | София-град
Население: | 9 186
Надм. височина: | 695 м
Пощ. код: | 1320
Тел. код: | 02
МПС код: | `С, СА`
Кмет
Венета Йовчева
Адрес на общината
ул. "Цар Симеон" I п.к. 1320 тел.: 02/9977028

## [редактиране] География

Разположение на район "Банкя" на административната карта на София.

Банкя се намира на 20 км западно от столицата София. Разположен е в подножието на планина Люлин, на брега на река Банкя. Надморска височина: 630-750 м. Със столицата го свързват две шосета - отклонението на Мильово ханче по пътя за Сърбия и пътят покрай кв. Филиповци. Градът е част от националната железопътна мрежа с електрифицирана линия.

Освен град Банкя районът (с кварталите Вердикал, Иваняне, Михайлово и Градоман и прилежащите към тях вилни зони) включва с. Иваняне и с. Клисура с обща площ 5.3 km2 и с население с постоянно жителство около 9800 души.

Разположение в подножието на Люлин планина, с много зеленина и слънчеви дни, с умерено континентален климат, с лек планински бриз, богат на отрицателни йони и фоноциди, с лековити минерални извори - това са дадености, които определят развитието на Банкя като престижен национален и международен курорт, екологичен резерват на София.

Климатът, лечебните свойства на минералните води, богатата санаториално-курортна база с високо квалифицирани медицински специалисти, стотиците хиляди излекувани от сърдечно-съдови и инсултни заболявания са най-добрата визия на града.

## [редактиране] История

Първите заселници на територията на Банкя са тракийски племена от преди 2500 години. При археологически разкопки край кв. Вердикал са разкрити останки от римски сгради, стени, канализация, бронзови гривни от IV-V век от новата ера. Писмени документи за съществуването на Банкя като селище черпим от турски данъчен регистър от XV век.

## [редактиране] Религии

- Църква "Св. св. Кирил и Методий", с. Иваняне. Построена през 1915 г.
- Църква "Мчци Кирик и Юлита". Построена през 1932 г. Осветена от софийския митрополит Стефан. Основни дарители: Михаил и съпруга Теневи, Елена и Христо Трънкарови.
- Клисурски манастир "Св. Петка", с. Клисура. Събор на 14 октомври.

## [редактиране] Политика

Банкя е място, в което през последните 40 години живеят и работят редица от политиците на България. Фактът, че Тодор Живков построява в Банкя президентска резиденция и живее през последните десетина години от управлението си е още едно доказателство за природните качества на града.

Районният кмет на р-н "Банкя" се назначава от кмета на Столичната община и в момента е представител на БЗНС - Народен съюз.

## [редактиране] Икономика

Градът разчита предимно на туризма и на балнеолечението. В покрайнините му се намират завод за минерална вода и други компании за напитки.

## [редактиране] Обществени институции

- Районна администрация, Банкя
- Районно управление на полицията
- Евроучилище "Ровел"
- 78 СОУ "Христо Смирненски"
- Техникум по туризъм "Алеко Константинов"
- Частна езикова гимназия "Дружба"
- Частно начално училище и детска градина "Дъга"
- Детска градина 25
- 80 основно санаториално училище "Васил Левски" със санаториална детска градина

## [редактиране] Културни и природни забележителности

- "Вазов дъб" - любимото място за почивка на писателя Иван Вазов.
- Читалище "Отец Паисий". Основано през 1928 с пръв дарител учителят Владимир Марков. Днес читалището разполага с над 20 000 тома художествена и научно-техническа литература. Най-старият културен институт в града. Активна дейност развиват младежки танцов ансамбъл, детско-юношески танцов състав, хор за стари градски и народни песни, школа за спортни танци, рок групa, младежки спортен клуб.
- Камерен оркестър Колегиум-музикум "Банкя". Създаден през 1972 от проф. Дина Шнайдерман и проф. Емил Камиларов, понастоящем този първокласен професионален камерен оркестър се ръководи от от проф. Емил Янев и Свилен Симеонов. С творческите си изяви в страната и чужбина с българска, класическа, барокова и съвременна музика Колегиум-музикум "Банкя" е една от визитките на града. Той може да бъде видян и чут на най-авторитетните национални и международни подиуми, в зала „България“, в Националния дворец на културата, на откритата сцена в Банкя, в санаториумите и почивните бази.

### [редактиране] Театри

### [редактиране] Музеи

- Къща-музей "Димитър Благоев"

## [редактиране] Редовни събития

Международен фестивал на детската песен "Милион чудеса" се провежда всяка година от 2001 година насам. Продължава три дни и обикновено се провежда между 16-18 юни в комплекс "Воден свят". В него участват деца от Румъния, Сърбия, Македония, Грузия и други страни.

Всяка година в средата на юли в града се провеждат традиционните празници на минералната вода и дълголетието "Горещляци". Известно е, че водата е най-лековита през тези най-горещи дни на годината - 15, 16 и 17 юли. Затова те са приети за празник на града.

Международен джаз-фестивал "Банкя"

## [редактиране] Личности

- Родени в Банкя
  - Бойко Борисов (р. 1959)
  - Милор Михайлов (р. 1967)

- Известни личности, живели в Банкя преди 1944 г.
  - д-р Александър Георгиев
  - д-р Асен Шишманов
  - Дора Метева, преводач
  - майор Коста Паница, национален герой
  - д-р Михаил Михалев
  - Михаил Тенев, финансист
  - Лалю Метев, индустриалец
  - Осман паша (преди 1878)
  - Рашид бей бимбаши (преди 1878)
  - Рашко Нешев, опълченец
  - Цветан Стоянов, свещеник

- Известни личности, живели или живеещи в Банкя между 1944 и 1989 г.
  - акад. Венко Марковски
  - Георги Атанасов
  - Георги Джагаров
  - ген. Здравко Георгиев
  - акад. Пантелей Зарев
  - Петър Дюлгеров
  - Поли Паскова, певица
  - акад. Сава Гановски
  - Тодор Живков
  - Филимена Марковска

- Известни личности, живели или живеещи в Банкя след 1989 г.
  - Александър Пиндиков
  - Валентин Димитров - „Топлото“
  - чл.-кор. проф. Венелин Живков
  - Георги Калоянчев
  - Едвин Сугарев
  - Нико Яхиел
  - Сергей Превалски
  - Славчо Христов
  - Цветелина Бориславова

## [редактиране] Литература

- Поли Паскова
- Иван Вазов

## [редактиране] Други

- В Банкя има хубав басейн и воден комплекс "Воден свят", парк "Кестени"
- В Банкя се намират редица военни обекти.

## [редактиране] Външни препратки

- Район „Банкя“ на сайта на Столична община - sofia.bg

Взето от „http://bg.wikipedia.org../../../%D0%B1/%D0%B0/%D0%BD/%D0%91%D0%B0%D0%BD%D0%BA%D1%8F.html“.

Категории: Градове в България | Райони на Столична община | Балнеология

##### Views

- Статия
- Беседа
- Текуща версия

##### Търсене

##### На други езици

- English